Jinslar boʻyicha ish haqi farqlari
Xotin-qizlar va ish xaqi. Tarixiy sharx. Sanoatgacha boʻlgan jamiyatning aksariyat qatlamlari uchun (zamonamizdagi „uchinchi dunyo“ mamlakatlari uchun) ishlab chiqarish faoliyati va uy roʻzgʻor ishi ajratilgan emas edi. Ishlab chiqarish uyda yoki uy yaqinida olib borilar edi. Oʻrta asrlar Yevropasida oilaning barcha aʼzolari birga dexqonchilik qilar yoki xunarmandchilik bilan shugʻullanar edi. Shaxarlarda ustaxonalar uy ichida joylashgan boʻlib, barcha ishlab chiqarish bilan mashgʻul boʻlar edi. Masalan, gazmol toʻqishni olsak, bolalardan tortib, kattalargacha bu jarayonda ishtirok etar edi. Ayollar va bolalar non pishirish va tikuvchilik, etikduzlikda erkaklar bilan baravar ishlar edi. Ishlab chiqarishdagi oʻrni tufayli ayollar uyda katta obroʻga ega edi, vaxolanki siyosat yoki urushga ular yaqinlashtirilmas edi. Xunarmandlar va fermerlarning buxgalterlik xisob-kitoblarini koʻpincha xotinlar yuritar edi, erining ulimidan soʻng uning ishini xotini davom ettirardi. Sanoat rivojlanib, sharoit oʻzgargach, vaziyat xam oʻzgardi. Endi asosiy ishni mashinalar bajarar, ularni vazifalari aniq belgilangan odamlar boshqarar edi. Ishchilar bilan shartnoma tuzilar, endi oila aʼzolari ishga jalb qilinmas edi. Biroq, Buyuk Britaniya va boshqa Yevropa mamlakatlarida oilani butunisicha ishga yollash davom etgan. Bunday chegaralash tartibi yoʻq boʻlgach uy bilan ishning farqi yaqqol namoyon boʻldi. Ayollar uydagi mulk deb qaraladigan boʻldi. Jamiyatning turli qaatlamlarida ayol kishining joyi – uyda degan qarashga turlicha munosabat mavjud edi. Boy ayollar xizmatkor va enaga yollar, kambagʻallar esa qiynalar edi. Ular xam uyda ishlar, xam ishlab, xam eriga qarashishi kerak edi. XIX asrning ikkinchi yarmigacha ayollar ijtimoiy mexnatga keng jalb etilmagan edi. 1910 yil gacha Buyuk Britaniyada ishlaydigan ayollarning uchdan biri yoki xizmatkor yoki enaga edi. Asosan, turmushga chiqmagan qizlar ishlar edi; ularning oyligi ota-onasiga joʻnatilar edi. Erga tekkach, ular ishdan boʻshar edi. Oʻshandan buyon ishchilar orasida ayollar soni doimiy ravishda ortib bordi. Birinchi jaxon urushida ishchi kuchining yetishmasligi bunga muxim omil boʻldi. Urush paytida ayollar erkaklar bajaradigan koʻp ishlarni qilishgan. Urushdan qaytgach, erkaklar yana oʻz oʻrinlarini egallashdi, biroq ortga yoʻl yoʻq edi . Gender ish haqi farqi yoki Jinslar boʻyicha ish haqi farqi ishlaydigan erkaklar va ayollar uchun ish haqi oʻrtasidagi oʻrtacha farqdir. Ayollar odatda erkaklarnikiga qaraganda kamroq maosh oladilar. Ish haqi boʻyicha farq bilan bogʻliq ikkita aniq raqam mavjud: toʻgʻrilanmagan va toʻgʻrilangan ish haqi farqi. Ikkinchisi odatda ishlagan soatlar, tanlangan kasblar, taʼlim va ish tajribasidagi farqlarni hisobga oladi. Misol uchun, Qoʻshma Shtatlarda tuzatilmagan oʻrtacha yillik ish haqi erkaklarning oʻrtacha ish haqining 79 % ni, bu esa oʻrtacha ish haqi uchun 95 % ni tashkil qiladi. Sabablari huquqiy, ijtimoiy va iqtisodiy omillar bilan bogʻliq boʻlib, „teng ish uchun teng ish haqi“ chegarasidan tashqariga chiqadi. Gender maoshidagi tafovut davlat siyosati nuqtai nazaridan muammo boʻlishi mumkin, chunki bu iqtisodiy ishlab chiqarishni kamaytiradi va ayollar, ayniqsa qarilikda, ijtimoiy toʻlovlarga koʻproq qaram boʻlish ehtimoli borligini anglatadi